### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens foranstående indstilling af 2. marts 2020.

Overdragelse af kompetence fra [adresse] til Østjyllands Brandvæsen til at træffe afgørelser om visse brandsikkerhedsforhold.

### Resumé

Bestyrelsen for Østjyllands Brandvæsen ønsker, at Østjyllands Brandvæsen overdrages kompetencen til at træffe afgørelser om brandsikkerhedsmæssige forhold, der konstateres ulovlige efter byggeloven, eller hvor der er konkret risiko for personskade. Antallet af situationer hvor selskabet skal meddele dispensationer, forventes at være yderst begrænsede.

Teknik og Miljø har forståelse for, at kompetencefordelingen mellem ejerkommunerne og selskabet bør være ens i alle fire kommuner, og støtter derfor bestyrelsens ønske.

### Indstilling

Det indstilles:

At 1) At Østjyllands Brandvæsen overdrages kompetencen til at træffe afgørelser om brandsikkerhedsmæssige forhold, i medfør af byggelovens § 16 C, stk. 6, hvor brugen af en bygning eller konstruktion udgør et ulovligt forhold efter byggeloven, og der samtidig er en konkret risiko for personskade. Overdragelsen af kompetencen sker udelukkende i de tilfælde, hvor det ikke er muligt at træffe en byggesagsbehandler fra den relevante kommune.

### Sagens forløb

27-02-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-03-2020 Magistraten

Fremsendes til [adresse] med bemærkning, at Magistraten i mødet den 2. marts 2020 anbefaler, at byrådet tiltræder Magistratsafdelingen for Teknik og Miljøs indstilling af 19. februar 2020.

Borgmester René Thorsen og rådmand Adam Lund deltog ikke sagens behandling.

 11-03-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens foranstående indstilling af 2. marts 2020.